जम्मू-कश्मीर में आतंकियन के खिलाफ लगातार ऑपरेशन चला रहल सेना के गुरुवार के दिन बड़हन सफलता हाथ लागल। बडगाम आ सोपोर में भईल मुठभेड़ में सेना 5 गो आतंकियन के मार गिरावल। एकरा साथे ही ई साल आतंकियन के मौत के आंकड़ा 200 के पार पहुंच गईल बा।
डीजीपी एसपी वैद्य बतवले कि जम्मू-कश्मीर पुलिस, भारतीय सेना, सीआरपीएफ के सामूहिक प्रयास से ई साल 200 से जादा आतंकियन के मार गिरावल गईल।
दू गो अलगे-अलगे मुठभेड़ में 5 गो आतंकी ढेर हो गईलन
सुरक्षाबल मुस्तैदी देखावत गुरुवार के कश्मीर के बडगाम आ सोपोर में दू गो अलग-अलग मुठभेड़ में पांच गो आतंकियन के मार गिरावल। ई दुनो मुठभेड़ में दु गो सुरक्षाकर्मी भी जख्मी हो गईलन, जबकि आतंकियन के समर्थन में हिंसा पर उतरल भीड़ पर काबू पावे खातिर पुलिस के बल प्रयोग में तीन गो लोग भी जख्मी भईल ।
bho_Deva bho_Deva bho_Deva bho_Deva